Document ID: 32011R0557

РЕГЛАМЕНТ (ЕС) № 557/2011 НА КОМИСИЯТА
от 9 юни 2011 година
за забрана на риболова на червен тон в източната част на Атлантическия океан и в Средиземно море от страна на кораби с мрежи гъргър под флага на или регистрирани в Испания
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
като има предвид, че:
(1)
С Регламент (ЕО) № 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 година, приложими във водите на ЕС и за корабите на ЕС в някои води извън ЕС (2), се определя капацитетът за улов на червен тон от съдове на Съюза през 2011 г. в Атлантическия океан, на изток от 45° западна дължина, и в Средиземно море.
(2)
Регламент (ЕО) № 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) № 43/2009 и за отмяна на Регламент (ЕО) № 1559/2007 (3) изисква държавите-членки да уведомяват Комисията за индивидуалните квоти, разпределени на техните съдове с дължина над 24 метра.
(3)
Общата политика в областта на рибарството цели осигуряване на дългосрочната жизнеспособност на сектор „Рибарство“ чрез устойчива експлоатация на живите водни ресурси, основана на подхода на предпазливост.
(4)
В съответствие с член 36, параграф 2 от Регламент (ЕО) № 1224/2009 на Съвета, въз основа на информацията, предоставяна от държавите-членки, или по своя собствена инициатива, когато Комисията установи, че възможностите за риболов за Европейския съюз, държава-членка или група от държави-членки се смятат за изчерпани, тя уведомява съответните държави-членки за това и забранява риболовните дейности в съответната зона, със съответното съоръжение, спрямо съответния запас, група от запаси или от страна на флота, участващ в тези специфични риболовни дейности.
(5)
Информацията, с която Комисията разполага, показва, че възможностите за риболов на червен тон в Атлантическия океан, на изток от 45° западна дължина, и в Средиземно море, разпределени на кораби с мрежи гъргър под флага на или регистрирани в Испания, се считат за изчерпани на 9 юни 2011 г.
(6)
Следователно е необходимо Комисията да забрани, считано от 17,00 ч. на 10 юни, риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Испания,
ПРИЕ НАСТОЯЩИЯ РЕГЛАМЕНТ:
Член 1
Считано от 17,00 ч. на 10 юни 2011 г. се забранява риболовът на червен тон в Атлантическия океан, на изток от 45° западна дължина, и в Средиземно море, извършван от съдове с мрежи гъргър под флага на или регистрирани в Испания.
Считано от същата дата се забранява и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този запас, уловен от посочените кораби.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юни 2011 година.

Labels: 8
18
6
20